– Բնական է, որ տարբեր արշավանքներում տարբեր թվեր են նշվում: Ամեն դեպքում դրանք մեծ չեն: Օրինակ` կարող է հանդիպել հիշատակում 50 քաղաք գրավելու մասին, որտեղից գերի են տարել սոսկալի ջարդերից հետո կենդանի մնացած ընդամենը 40 մարդ: Ասորեստանցիների վարքագիծն առանձին դեպքերում նույնիսկ իրենց համար անհասկանալի էր: Նրանք, օրինակ, կարող էին այրել այն բնակավայրը, որի բնակիչները դիմադրություն չէին ցույց տվել, իսկ արձանագրություններից մեկում հիշատակություն կա, որ ասսուրական բանակը քաղաքն այրել է` այնտեղ գիշերելուց հետո: